**Ε Ν Ω Τ Ι Κ Η Α Γ Ω Ν Ι Σ Τ Ι Κ Η Κ Ι Ν Η Σ Η Π Υ Ρ Ο Σ Β Ε Σ Τ Ω N**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

 **Τηλ.:** 6978520351 - 6934865812, **Fax:** 2674022211, **web site:** [www.eakp.gr](http://www.eakp.gr/), **e-mail:** eakp1999@gmail.com

 **Αθήνα 8 Μαΐου 2017**

**ΔΕΛΤΙΟ ΤΥΠΟΥ**

Με την έναρξη της φετινής αντιπυρικής περιόδου το Π.Σ. καλείται να αντιμετωπίσει τις αυξημένες ανάγκες που προκύπτουν κατά τους θερινούς μήνες με τραγικές ελλείψεις προσωπικού. Στις ήδη μειωμένες δυνατότητες του επιχειρησιακού έργου των προηγούμενων ετών έρχεται να προστεθεί η απώλεια αρκετών εκατοντάδων συναδέλφων που μετατεθήκαν ή μετακινήθηκαν για τη στελέχωση του συστήματος πυρασφάλειας των αεροδρομίων και αυτοκινητόδρομων που έδωσε βορά η κυβέρνηση στο ιδιωτικό κεφάλαιο. Συνεχίζοντας και αυτή η κυβέρνηση στο ακέραιο την πολιτική των προκατόχων της και της Ε.Ε., που στόχο έχει την αποσάθρωση των κοινωνικών δομών του κράτους και την ανταποδοτική τους λειτουργία.

Αποτέλεσμα αυτής της κατάστασης ήταν και ο τρόπος αντιμετώπισης της πρώτης μεγάλης πυρκαγιάς που εκδηλώθηκε στο νησί της Ζακύνθου, όπου χρειάστηκε να μετακινηθούν αρκετοί συνάδελφοι από την υπόλοιπη Ελλάδα για να καλύψουν τα κενά που υπάρχουν στις αποδεκατισμένες από προσωπικό υπηρεσίες του νησιού. **Τα αριθμητικά στοιχεία μιλούν από μόνα τους.**

-Στην **Π.Υ. Ζακύνθου** έμειναν **20** μόνιμοι υπάλληλοι και **Π.Κ. Ελατίων** μόνο **7** μόνιμοι υπάλληλοι.

 -Στην **Κεφαλονιά,** στην **Π.Υ. Αργοστολίου**, **31** στο **Π.Κ. Ληξουρίου** **6** και στο **Π.Κ. Σάμης 8**.

Το ίδιο συμβαίνει σε αρκετές περιοχές της χώρας μας όπου για τον ίδιο λόγο μετατέθηκαν ή μετακινήθηκαν συνάδελφοι αφήνοντας τεράστια δυσαναπλήρωτα κενά πίσω τους.

Η **Ε**νωτική **Α**γωνιστική **Κ**ίνηση **Π**υροσβεστών είχε προειδοποιήσει έγκαιρα για τις αρνητικές συνέπειες που θα υπάρξουν στο σύστημα πυρασφάλειας της χώρας μας, με τη στελέχωση των νεοϊδρυθέντων Πυροσβεστικών Υπηρεσιών και Κλιμακίων των αεροδρομίων και αυτοκινητόδρομων, αφού δεν προηγήθηκε πρόσληψη προσωπικού για την κάλυψη των αναγκών αυτών, αλλά χρησιμοποιήθηκαν δυνάμεις από το ήδη υπάρχον προσωπικό. Οι εξελίξεις δυστυχώς δικαίωσαν τις ανησυχίες μας. Οι υπάλληλοι του Π.Σ., μόνιμοι και πενταετής που ξεσπιτώθηκαν για να επανδρώσουν τις Π.Υ. της **Fraport**, ήρθαν αντιμέτωποι με:

* Την παντελή έλλειψη κατάλληλης υλικοτεχνικής υποδομής, που είναι απαραίτητη για την ορθολογική και ασφαλή λειτουργία των νέων υπηρεσιών στα περιφερειακά αεροδρόμια, έχοντας μόνο στην διάθεση τους τον εγκαταλειμμένο και πεπαλαιωμένο πυροσβεστικό εξοπλισμό της **Υ.Π.Α**.
* Τις απάνθρωπες συνθήκες διαβίωσης και την καταστρατήγηση του ωραρίου, αφού καλούνται οι ίδιοι να καλύψουν και τις ανάγκες πυρασφάλειας της ευρύτερης περιοχής που εδρεύουν οι **Π.Υ**. των Αερολιμένων.

Η **Ε**νωτική **Α**γωνιστική **Κ**ίνηση **Π**υροσβεστών προκειμένου να αναδείξει και να επιδιώξει λύσεις για τα οξυμένα προβλήματα που αντιμετωπίζουν οι πυροσβέστες στις **Π.Υ**. των αερολιμένων της **Fraport**, έχει ήδη ξεκινήσει περιοδείες στις υπηρεσίες αυτές.

Στα πλαίσια αυτής της προσπάθειας που καταβάλει, θα πραγματοποιήσει την **Τετάρτη 10** και την **Πέμπτη 11** **Μαΐου**, περιοδεία με επικεφαλής του κλιμακίου της το μέλος του Δ.Σ. της Ε.Υ.Π.Σ. Δυτικής Ελλάδας **Ζαμπάτη Σπύρο** ( κιν.: 6934865812 ). Θα συναντηθεί με τους διευθυντές των αεροδρομίων και θα μιλήσει με τους πυροσβεστικούς υπαλλήλους των Π.Υ. των αεροδρομίων και των κεντρικών υπηρεσιών των νησιών της Ζακύνθου και της Κεφαλονιάς και θα παραχωρήσει συνεντεύξεις τύπου στα τοπικά Μ.Μ.Ε.

**Το πρόγραμμα της περιοδείας έχει ως εξής:**

* **Τετάρτη 9/5ου** : Π.Υ. Αερολιμένα Ζακύνθου **Ω/09:30**, Π.Υ. Ζακύνθου **Ω/11:30**, Συνέντευξη τύπου στην αίθουσα του Εργατικού Κέντρου Ζακύνθου **Ω/13:30**
* **Πέμπτη 10/5ου** : Π.Υ. Αερολιμένα Κεφαλονιάς **Ω/09:00**, Π.Υ. Αργοστολίου **Ω/11:30**, Συνέντευξη τύπου στην αίθουσα του Εργατικού Κέντρου Κεφαλονιάς & Ιθάκης **Ω/13:30**.

**Για την Ε.Α.Κ.Π.**

**Η εκτελεστική Γραμματεία**